Robin Juhkental

pisi|Robin Juhkental Pressimaterjalid 2024
pisi
pisi
Robin Juhkental (sündinud 20. mail 1988 Tallinnas) on eesti laulja, laulukirjutaja, tele- ja raadiosaatejuht, pulmaisa ja meemitegija. Televisioonis on ta töötanud uudisemagasini Reporter välisuudiste toimetaja ja reporterina ning TV3-s toimetatanud saateid nagu ''Stuudio'', ''Kolmekas'' ja ''Aardekütid''.   

Ta on ansamblite Malcolm Lincoln, Metro Luminal ja Robin Juhkental & The Big Bangers solist. Lisaks on avaldanud muusikat ka sooloartistina. Ansambli Malcolm Lincoln koosseisus võitis ta 2010. aastal Eesti Laulu võistluse ja esines Eurovisiooni lauluvõistlusel. 

Juhkental on laulnud ka noortebändides Speed King ja Fond (Noortebänd 2007 2. ja 3. koht). 

Ta on juhtinud Kuku Raadio hommikuprogrammi ning Raadio 2-s saateid "Hommik", "Drive" ja "R2 Pulss". 

Ta on õppinud Tallinna Kivimäe Põhikoolis, Tallinna Nõmme Gümnaasiumis ja Tallinna Tehnikakõrgkoolis. 

Ta on osalenud telesaadetes "Kaks takti ette" (2007), "Eesti otsib superstaari", "Eesti muusika karikas" ning mänginud näitlejana seriaalides "Kättemaksukontor", "Nurjatud tüdrukud", "Keskea rõõmud", "Naised vormis", "Naised saunas rääkisid" ja "Valetamisklubi".

pisi|F: Jaanar Nikker

 Isiklikku 
2023. aasta veebruaris abiellus ta fotograafi ja modelli Pille-Riinuga. 2024. aasta 15. veebruaril sündis neil tütar. 2025. aasta augustis sündis neile teine tütar.

Tal on varasemast kooselust veel üks laps.

Viited

Välislingid
 Mart Niineste, "Tassike teed Robin Juhkentaliga", Eesti Päevaleht, 13. veebruar 2010
 Juhkental Instagramis
 Juhkentali artistiprofiil
 Juhkentali muusikakanal

Kategooria:Eesti lauljad
Kategooria:Sündinud 1988
Kategooria:Tallinna Nõmme Gümnaasiumi vilistlased